## MODELI PËR DOKUMENTIN KONSULTATIV

**Draft ligji:** *“****Për Sigurimin e Detyrueshëm të Banesave nga Tërmetet****”*

|  |
| --- |
| *(Përcaktoni/shkruani komentet e kujt po kërkoni (veçanërisht), p.sh. komente (të përgjithshme) publike, nga komuniteti ekspert në fushën përkatëse, nga organet përfaqësuese të komunitetit të biznesit, nga organizatat joqeveritare dhe individët me përvojë në fushën përkatëse, etj.)*Komentet e kërkuara priten nga qytetarë, ekspertë të fushës dhe shoqata e siguruesve për të kontribuar përgjatë procesit të konsultimit publik, të draftligjit “*Për sigurimin e detyrueshëm të banesave nga tërmetet”.*  |

Kohëzgjatja e konsultimeve:

|  |
| --- |
| Konsultimi publik nëpërmjet publikimit në RENJK do të zgjasë 20 dite pune nga data e njoftimit për procesin e konsultimit publik. |

Si të përgjigjeni:

|  |
| --- |
| *Shkruani si mund të përgjigjen palët e interesuara/publiku në konsultime, p.sh. Me email:, Me postë në:, Duke plotësuar formularin në internet në RENJKP (siguroni linket e drejtpërdrejta).*Mund të merrni pjesë në procesin e konsultimeve publike, duke dërguar komente/kontribute për projektvendimin “*Për sigurimin e detyrueshëm të banesave nga tërmetet”, publikuar në RENJK*. |

Kontakti:

|  |
| --- |
| *Duhet të jepen të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet.*Znj. Amela Kora me adrese elektronike Amela.Kora@financa.gov.al  |

Datat dhe vendet e takimeve publike:

|  |
| --- |
| *Siguroni informacionin nëse ato janë të organizuar.*Projektligji është konsultuar me AMF, Bankën Botërore dhe përfaqësues të Fondit të Tërmeteve në Turqi dhe janë organizuar edhe takime si më poshtë:Takime me Autoritetin e Mbikëqyrjes Financiare, në Ministrinë e Financave dhe Ekonomisë gjatë muajit shkurt dt. 15.02.2023 dhe Qershor dt. 19.06.2023.Takim me ekspertë të Bankës Botërore, në Ministrinë e Financave dhe Ekonomisë, gjatë muajit Janar, dt. 23.01.2023.Takime gjatë muajve Shkurt 20.02.2023 dhe Qershor dt. 22.06.2023, në ambjentet e Bankës Botërore në Tiranë.Takim me përfaqësues të autoritetit përgjegjës të Fondit të Tërmeteve të shtetit Turk, në Stamboll Turqi, në muajin Mars dt. 20.03.2023.  |

Sfondi i propozimit legjislativ

|  |
| --- |
| *Përshkruani pse ka nevojë për rregulloren e re/të ndryshuar, d.m.th cila është gjendja aktuale, si është e rregulluar, cilat janë sfidat, problemet dhe mangësitë ekzistuese si të praktikës, ashtu edhe të rregulloreve ekzistuese, çfarë eshte bërë në të kaluarën ashtu siç duhet me keto politika.*Shqipëria është një vend i prirur dhe ekspozuar ndaj fatkeqësive natyrore. Katër rreziqet kryesore që prekin vendin janë tërmetet, përmbytjet, zjarret në pyje dhe rrëshqitjet e dheut. Që nga viti 1900, Shqipëria është goditur nga dymbëdhjetë tërmete me magnitudë mbi 6 ballë. Në nëntor 2019, një tërmet shkatërrues me magnitudë 6.4 ballë, goditi Shqipërinë, duke prekur mbi 200,000 njerëz në 11 bashki, përfshirë Tiranën dhe Durrësin, dhe duke shkaktuar një ndikim të konsiderueshëm ekonomik të vlerësuar në 7.5 për qind të produktit të brendshëm bruto. Pjesa më e madhe e dëmit u përqendrua në banesat rezidenciale me 18% të totalit të njësive të banimit të prekura. Pas tërmetit të vitit 2019, qeveria duhej të ndërhynte dhe të siguronte fonde për rindërtimin e pronave të shkatërruara të banimit.Për të adresuar ndikimin social dhe fiskal të tërmeteve, me mbështetjen e Bankës Botërore, Minsitria e Financës dhe Ekonomisë dhe Autoriteti i Mbikqyrjes Financiare kanë hartuar projektligjin “Për sigurimin e detyryeshëm të banesave nga tërmetet”, duke u mbështetur në përvojat e suksesshme të vendeve të tjera (p.sh., Turqia, Rumania, Filipinet) ku programe të ngjashme të sigurimit të rrezikut nga fatkeqësitë , mund t'i lejojë një vendi të zvogëlojë ndikimin financiar, fiskal dhe ekonomik të fatkeqësive natyrore . Pas përvojës në vende të tjera , mbulimi efektiv i sigurimit pritet të rritet gradualisht në vite, pas miratimit të ligjit. |

Propozimet

|  |
| --- |
| *Renditni dhe përshkruani në mënyrë të shkurtër dhe koncize të gjitha propozimet dhe ndryshimet që doni të prezantoni me rregulloren e reja. Përdorni një gjuhë të thjeshtë.*Rregullimi dhe funksionimi i sigurimit të banesave nga tërmetet vjen në formën e një akti të ri ligjor. Projekt – ligji synon mbulimin e humbjeve financiare të pësuara nga i siguruari për shkak të dëmeve të drejtëpërdrejta të ndodhura në pasurinë e siguruar, të shkaktuara nga ngjarjet e tërmetit sipas kritereve të përcaktuara me këtë ligj. Ky ligj përcakton rregulla dhe norma për sigurimin e detyrueshëm të banesave nga tërmetet në Republikën e Shqipërisë. Projektligj “Për sigurimin e detyryeshëm të banesave nga tërmetet” përmban gjashtë krerë të strukturuar në 35 nene.Kreun I përmban dispozita të përgjithshme dhe përbehet nga 4 nene.Kreu II parashikon sigurimin e detyrueshëm nga tërmetet dhe përbëhet nga 4 nene. Kreu III parashikon policën e sigurimit dhe përbëhet nga 4 nene.Kreu IV “Fondi kombëtar nga tërmetet” përbëhet nga 14 nene.Kreu V “Administrimi i Fondit” përbëhet nga 9 nene.Kreu VI përmban dispozitat të fundit dhe tranzitore, dhe përbëhet nga 2 nene.Neni 34 parashikon dispozitat kalimtare.Neni 35 hyrjen në fuqi të projektligjit. |

Pyetjet

|  |
| --- |
| *Listoni pyetje për të cilat po kërkoni reagime. Ato mund të lidhen me propozimet tuaja (p.sh. A jeni dakord me propozimin për ..., A jeni dakord që duhet të ndërmerren veprime të mëtejshme për të parandaluar/rritur ..., A jeni dakord që ne e quajmë shkelje ..., A pajtoheni me përkufizimin tonë të ri për ..., etj.) ose thjesht përdoren për të mbledhur të dhëna shtesë që ju kërkoni (p.sh. Cili do të ishte ndikimi i propozimeve tona në biznesin tuaj, organizatat, A e bën organizata juaj ..., etj.). Ju mund të merrni parasysh kufizimin e gjatësisë së përgjigjeve për pyetjet individuale (p.sh. 250/500 fjalë).*Reagimet që priten janë të hapura dhe parashikohet ngritja e pyetjeve specifike, si: *-Si do të bëhet përllogaritja e tarifës dhe Cila është mënyra e mbledhjes së tarifës?**- Cila është ndërlidhja me sektorin privat të sigurimeve* *- Cila është rëndësia risigurimit?**- Qëndrueshmeria e skemes?**-Pse është menduar sigurimin ta realizoj sektori publik?* |